***«Қазақстан Республикасының кейбір заңнамалық актілеріне жер қатынастарын реттеу мәселелері бойынша өзгерістер мен толықтырулар енгізу туралы» Заң жобасына пресс-релизі***

2018 жылғы 21 ақпанда Парламент Мәжілісінде «Қазақстан Республикасының кейбір заңнамалық актілеріне жер қатынастарын реттеу мәселелері бойынша өзгерістер мен толықтырулар енгізу туралы»Заң жобасы екінші оқылымда қаралып, мақұлданды.

Заң жобасы 2016 жылы Парламент депутаттарының, орталық уәкілетті органдардың, қоғам қайраткерлері мен азаматтық қоғам белсенділерінің қатысуымен арнайы Жер реформасы бойынша комиссияның жұмысының қорытындысы негізінде әзірленген.

Заң жобасында ауыл шаруашылығы мақсатындағы жерлерді жеке меншікке сату және шетелдіктерге жалға беру туралы **бірде-бір нормалар жоқ.**

Керісінше, бұл Заң жобасымен ауыл шаруашылығы жерлерін беруге енгізілген Мораторийдің шеңберін **кеңейту** қарастырылып отыр, онда **1% болса да шетелдік үлесі** бар қазақстандық заңды тұлғаларға жер берілмейтін болады.

Заң жобасы қоғамдық кеңес отырыстарында, басқа да қоғамдық алаңдарда жұртшылықпен, ауыл шаруашылығы тауар өндірушілермен **кеңінен талқыланған.**

Заң жобасының негізгі нормалары:

**Біріншіден, ауыл шаруашылығы** **жерлерін** **қазақстандықтарға жалға беру** нормасын **сақтау** және жетілдіру мақсатында жалға берудің **жаңа әрі бөлек тәртібі** қарастырылып отыр.

**Жер беру тәртібінің ашықтығы мен айқындығын қамтамасыз ету және жемқорлықты болдырмау үшін** конкурсқа қойылатын жерлер **тізбесін бекіту, оны** міндетті түрде **қоғамдық кеңестермен** және **үкіметтік емес ұйымдармен келісу,** жер комиссиясының құрамына **50%-ы қоғамдық кеңестер мен ұйымдардың** өкілдерін енгізу қарастырылған.

Сонымен бірге, конкурстың **жариялылығы мен оған барлық қатысушылардың тең қол жетімділігін** қамтамасыз ету мақсатында жаңа тәртіп бойынша конкурс өткізілетіндігі туралы **хабарландыру** тек аудандық қана емес басқа да бұқаралық ақпарат құралдарында, Ауыл шаруашылығы министрлігі мен әкімдіктердің **ресми интернет-ресурстарында** орналастырылатын болады.

**Екіншіден**, ауыл шаруашылығы жерлерін үлкен көлемде **«бір қолға»** берілуін болдырмау мақсатында, әр облыстың әкімшілік аудандары шегінде ауыл шаруашылығы жерлерінің **шектік мөлшерін** белгілеу көзделген.

Бір қолға берілетін жерлердің мөлшері **маслихаттар** мен **әкімдіктердің** бірлескен **ұсынысының** негізінде **Үкіметпен** бекітілетін болады. .

Бұл шектік мөлшерін айқындау үшін тиісті **Есептеу әдістемесі** әзірленді.

**Үшіншіден**, мемлекеттік шекараның шекаралық **белдеуінде** орналасқан ауыл шаруашылығы алқаптары **ешкімге берілмейді**, тек жергілікті **халыққа** жайылым, шабындық ретінде ғана **пайдалануға** рұқсат етіледі.

Шекаралық **аумақта** орналасқан жер учаскелерін **шетелдіктерге**, Қазақстан Республикасының шетелдіктермен некеде тұрған азаматтарға немесе құрамында шетелдіктер бар Қазақстан Республикасының заңды тұлғаларына **беруге тыйым** салынады. Бұл аумақта орналасқан **ауыл шаруашылығы жерлері** тек қазақстандықтарға ғана **жалға** берілетін болады.

**Төртіншіден**, жергілікті тұрғындардың **жеке аула малының саны жыл сайын өсуіне байланысты** Заң жобасымен **жайылым жетіспеушілігін шешу мақсатында** елді мекендер айналасында жайылым алаңдарын айқындайтыннормакөзделген.

Осы мақсатта айқындалған жайылымдарды жалға беруге **тыйым салынады.**

Сонымен бірге, елді мекендердің маңындағы жайылымдардың көбі жеке және заңды тұлғаларға беріліп кеткендігін ескеріп, әкімдіктерге ол жерлерді қайтару үшін халықтың жайылым жерлерге мұқтаждығын **мемлекеттік қажеттілікке жатқызу** қарастырылып отыр.